VIRÁGVASÁRNAP ELŐESTJÉN

A NAGY ALKONYATI ZSOLOZSMÁN

URAM, TEHOZZÁD… UTÁN

6. hang. (ÉK 311.oldal)

Ma a Szentlélek kegyelme gyűjtött minket egybe, / és mindnyájan felvevén a te keresztedet mondjuk: / Áldott, aki az Úr nevében jő, /’ Hozsánna a magasságban! (2x)

(ÉK 305.oldal)

Kinek széke az ég és lába zsámolya a föld, / az Atyaisten Igéje / és egyörökkévalóságú Fia, / az oktalan vemhére ült fel, / azon jövén Betániába, / mikor is a zsidó gyermekek pálmaágakat tartván kezeikben / fönnhangon magasztalták őt mondván: / Hozsánna a magasságban, /’ áldott aki jő, az Izrael királya! (2x)

Jöjjünk mi is, új Izrael, / mint a nemzetekből alakult Egyház, / és Zakariás prófétával kiáltsuk: / Igen, vigadj Sion leánya, / örvendezz Jeruzsálem leánya! / Íme, a te királyod jő hozzád, / az igaz és üdvözítő, / ő szegény, és szamáron ülve jő, / a szamárnak fiatal vemhén, / a kezükben gallyakat tartó zsidó gyermekekkel együtt ünnepelve / dicsőítsük az Urat mondván: / Hozsánna a magasságban, /’ áldott aki jő, az Izrael Királya! (2x)

(ÉK 306.oldal)

Drága feltámadásodat akarván nekünk előjelezni, / parancsoddal negyednapos sírjából feltámasztottad, Jóságos, / a már feloszlásnak indult kedveltedet, Lázárt, / és előkép gyanánt a vemhére is felültél, / mint harci szekérre, / hogy a nemzetek meghódolását előábrázold, Üdvözítő. / Azért a választott Izrael nép dicséretet hoz neked / a kisdedek és gyermekek ártatlan ajkairól, / látván Krisztus, hat nappal a húsvét előtt /’ a szent városba való ünnepélyes bevonulásodat. (2x)

Hat nappal a Pászka előtt / eljöve Jézus Betániába, / és járulának hozzá az ő tanítványai mondván: / Hol akarod, hogy elkészítsük ételedre a húsvétot? / És elkülde kettőt közülük, és mondá nekik: / Menjetek a városba, / és elétek jön egy korsó vizet vivő ember, kövessétek őt, / és ahova bemegyen, mondjátok a ház urának, / a Mester mondja: /’ Nálad tartom a húsvétot az én tanítványaimmal. (2x)

Dicsőség... most és... 6. hang.. (ÉK 311. oldal)

Ma a Szentlélek kegyelme gyűjtött minket egybe, / és mindnyájan felvevén a te keresztedet mondjuk: / Áldott, aki az Úr nevében jő, /’ Hozsánna a magasságban!

KÖRMENET.

ENYHE VILÁGOSSÁGA… (ÉK 111.OLDAL)

Enyhe világossága / a szent és boldog / és halhatatlan mennyei Atya / isteni dicsőségének, / Jézus Krisztus! / Eljövén a Napnak lenyugvásához, / és látván az esteli fényt, / áldjuk az Atyát / s a Fiút / és a Szentlélek Istent! / Mert te méltó vagy, / hogy minden időben / szent hangon énekeljünk tenéked, / Isten Fia, / ki éltet adsz a világnak; / miért is ez a világ /’ dicsőít téged.

PROKIMEN. (ÉK 112. OLDAL)

Az Úr országol, * ékességbe öltözött.

OLVASMÁNYOK

Teremtés könyvének olvasása (49,1-2. 8-12)

Szofoniás próféta jövendölésének olvasása (3,14-19)

Zakariás próféta jövendölésének olvasása (9,9-15)

LITIAI SZTIHIRÁK

3. hang. Bolgár dallam (ÉK 307.oldal)

A Szentlélek, ki megtanítá az apostolokat / idegen nyelveken beszélni, / ugyanaz parancsolja az ártatlan zsidó gyermekeknek is, / hogy örvendezve kiáltsák: / Hozsánna a magasságban, /’ áldott aki jő, az Izrael Királya.

Dicsőség... most és... 3. hang. (ÉK 307.oldal)

Hat nappal húsvét előtt / eljöve Jézus Betániába / fölhívni a negyednapos halottat, Lázárt, / hogy hirdesse a föltámadást, / és eléje méne Márta, Lázár nővére, és mondá neki: / Uram, ha itt lettél volna, az én bátyám nem halt volna meg. / És mondá nekik: / Nem megmondtam-e nektek, / aki énbennem hiszen, ha szintén meghal is, élni fog. / Mutassátok meg nekem, hová tettétek őt? / És nagy szóval kiálta a mindenek Teremtője: /’ Lázár jöjj ki!

ELŐVERSES SZTIHIRÁK

8. hang. (ÉK 318.oldal)

Örvendj és vigadozz Sion városa, / ékeskedjél és örvendezz az Isten házának, / mert íme a te királyod jő igazságban, / ülvén a szamár vemhén, a gyermekek által ekképp dicsértetve: / Hozsánna a magasságban, / áldott vagy te, ki bírod az irgalom sokaságát, /’ könyörülj rajtunk.

Elővers. A kisdedek és csecsemők szája által vi-szed véghez a dicséretet.

Ma eljöve az Üdvözítő Jeruzsálembe, / hogy betöltse az Írást, / s mindnyájan ágakat vevének kezükbe, / és leteríték eléje ruháikat, / látván, hogy ez a mi Istenünk, / kinek a kerubok szüntelenül éneklik: / Hozsánna a magasságban, / áldott vagy te, ki bírod az irgalom sokaságát, /’ könyörülj rajtunk.

Elővers. Uram, mi Urunk, mely csodálatos a te neved az egész földön.

Ki a Kerubokon ülő / és a Szeráfok által dicsőített Isten vagy, / szamár vemhére ültél fel, / kit a gyermekek ugyan Istenhez illő hódolattal fogadtak, / ellenben a zsidók káromolának téged; / a nemzetek ellenséges indulatát pedig / a csökönyös vemhén való ülés jelképezé, / kik a hitetlenségből a hitre valának térítendők. / Dicsőség néked Krisztus, /’ ki egyedül vagy irgalmas és emberszerető.

Dicsőség... most és... 6. hang.. (ÉK 311. oldal)

Ma a Szentlélek kegyelme gyűjtött minket egybe, / és mindnyájan felvevén a te keresztedet mondjuk: / Áldott, aki az Úr nevében jő, /’ Hozsánna a magasságban!

Most bocsátod el…

Háromszorszent. Szokásos kezdet

Tropár. 1. hang. (ÉK 316.oldal)

Az általános feltámadást / kínszenvedéseid előtt velünk elhitetni akarván, / Lázárt támasztottad föl halottaiból, Krisztus Istenünk. / Azért mi is, mint ama gyermekek, / a győzelem jelvényét viselve, / néked, mint a halál legyőzőjének kiáltjuk: /’ Hozsánna a magasságban, áldott, aki az Úr nevében jő. (1x a pap, 2x a nép)

Dicsőség... most és... 4. hang. (ÉK 317.oldal)

Veled temetkezvén el a keresztségben, Krisztus Istenünk, / a halhatatlan életre is / méltókká lettünk a te feltámadásod által; / miért is örömmel kiáltjuk: / Hozsánna a magasságban, /’ áldott, aki az Úr nevében jő.

VIRÁGVASÁRNAP REGGEL

ISTEN AZ ÚR (1.HANG)… UTÁN

Tropár. 1. hang. (ÉK 316.oldal)

Az általános feltámadást / kínszenvedéseid előtt velünk elhitetni akarván, / Lázárt támasztottad föl halottaiból, Krisztus Istenünk. / Azért mi is, mint ama gyermekek, / a győzelem jelvényét viselve, / néked, mint a halál legyőzőjének kiáltjuk: /’ Hozsánna a magasságban, áldott, aki az Úr nevében jő. (2x)

Dicsőség... most és... 4. hang. (ÉK 317.oldal)

Veled temetkezvén el a keresztségben, Krisztus Istenünk, / a halhatatlan életre is / méltókká lettünk a te feltámadásod által; / miért is örömmel kiáltjuk: / Hozsánna a magasságban, /’ áldott, aki az Úr nevében jő.

Kis ekténia

Katizmálion. 4. hang. Minta: Elcsodálkozott József... (ÉK 308-309 oldal)

Ágakkal kezeinkben, / és megtisztult lélekkel, / mi is, mint ama gyermekek, / dicsérjük híven Krisztust, / mint Uralkodónknak fennhangon kiáltván: / Áldott vagy Üdvözítő, ki e világra jöttél / megváltani Ádámot az ősi átoktól, / lelkileg magad levén az új Ádám. / Ó Emberszerető, /’ ki mindeneket a mi hasznunkra cselekedtél, dicsőség néked.

Dicsőség... most és... 4. hang. Minta: Kijelentéd...

Ki a negyednapos Lázárt sírjából feltámasztottad, / mindenkit megtanítottál, / hogy kezében pálmaágat tartva kiáltsa néked: /’ Áldott, ki az Úr nevében jő!

Kis ekténia

Katizmálion. 4. hang. Minta: Elcsodálkozott József... (ÉK 309.oldal)

Barátod fölött, Krisztusom, / titkon könnyeket hullattál, / és a holtan fekvő Lázárt, ki iránt részvétet tanúsítottál, / halottaiból fölemelted. / Mikor pedig az ifjak serege megérkezésedről értesült, / pálmaágakkal kezükben ma összegyűltek / hozsannát kiáltván feléd: /’ Áldott vagy te, mert a világot üdvözíteni jöttél.

Dicsőség... most és... 1. hang.

Összhangzólag zengjétek népek és nemzetek, / mert az angyalok királya most egy vemhén érkezik, / és bár hatalmas, kereszthalált szenvedni siet. / Azért a pálmával eléje járulók ezt az éneket zengik: / Dicsőség a győzelemmel érkezőnek, / dicsőség az Üdvözítő Krisztusnak, /’ dicsőség a mi egyedül áldott Istenünknek!

Sokirgalmú ének (ÉK 26.oldal)

Kis ekténia

Katizmálion. 8. hang. (ÉK 310.oldal)

A kerubok királyi székére / és a vemhére miérettünk felülvén, / és az önkéntes kínszenvedést elérvén, / ma hallja a gyermekek örömkiáltásait: Hozsánna, / és a nemzetek könyörgéseit: / Dávid fia, siess üdvözíteni, kiket alkottál, édes Jézusunk, / mert avégett jöttél, /’ hogy értsük meg a te dicsőségedet.

Dicsőség… most és… ugyanaz

FELMENETELI ÉNEK (ÉK 28-29. OLDAL)

4. hang.

Ifjúságomtól kezdve / sok rossz indulat ostromol engem; / de te magad / védelmezz és üdvözíts engem, /’ Üdvözítőm!

Akik Siont gyűlölik, / megszégyeníti az Úr őket, / és mint a száraz fű, tűz által /’ megemésztetnek.

Dicsőség...

A Szentlélek, / ki megelevenít és megszentel / minden lelket, / a Háromság egységében / az Atyával és Fiúval titkosan együtt /’ tündöklik.

Most és…

A Szentlélek / ömleszti / a kegyelem árját, / és italával minden teremtményt /’ megelevenít.

PROKIMEN 4. HANG (ÉK 310. OLDAL)

Kisdedek és csecsemők szája által * vitted végbe dicséretedet.

Elővers: Uram, mi Urunk, mily csodálatos a te neved az egész földön!

50. zsoltár

2. hang. Bolgár dallamon. Dicsőség... most és... (ÉK 310-311.oldal)

Ma vonul be Krisztus Betániába / ülvén a vemhén, / és feloldozá a nemzetek régi /’ és gonosz hallgatagságát.

Sztihira, 6. hang. Elővers. Könyörülj rajtam Isten a te nagy irgalmasságod szerint, / és könyörületed sokasága szerint töröld el gonoszságomat!

Ma a Szentlélek kegyelme gyűjtött minket egybe, / és mindnyájan felvevén a te keresztedet mondjuk: / Áldott, aki az Úr nevében jő, /’ Hozsánna a magasságban!

KÁNON

(ÉK 311-313. oldal)

I.

A mélység vízforrásai kiszáradtak, / és föltárult a szélvészek által hányatott tenger feneke, / mert kézintéseddel / te parancsoltál neki, / és választott népedet megmentetted, /’ kik győzelmi éneket énekelnek néked.

III.

Kemény sziklából fakasztott vizet ivott / parancsod szerint Izrael népe, / de a szikla és az élet te vagy Krisztusom, / kin nyugszik az Anyaszentegyház, / mely kiáltja néked: Hozsánna, /’ áldott, aki az Úr nevében jő!

Ipákoj

Előbb faágakkal üdvözölték, * aztán pedig keresztfával fogadták Krisztus Istent a hálátlan zsidók. Mi azonban állandóan szilárd hittel jótevőként dicsőítjük őt, s mindenkor így kiáltunk hozzá: Áldott vagy te, aki eljössz, hogy Ádámot újra életre hívd!

IV.

A próféta mondása szerint / a megszentelt hegyből, / a szeplőtelen Szűztől született Krisztusban / nyilvánvalólag a mi Istenünk jő nem késve hozzánk, / miért is mindnyájan hangoztassuk: /’ Dicsőség Uram, a te erődnek!

V.

A Sion hegyére menj fel / és örömmel jelentsd ki / és hirdesd Jeruzsálemnek, / hogy erőben emelje fel szavát mondván: / Dicsőséges dolgok mondattak felőled, Isten városa, / te békéje Izraelnek /’ s a nemzetek üdvössége.

VI.

Vigadva kiáltottak fel / az igazak lelkei: / Ma adatik új szövetség a világnak, / hogy Isten vérével való meghintés által /’ újjá szülessenek a népek.

Konták. 6. hang. (ÉK 317. oldal)

Ki az égben királyi széken, / a földön pedig a vemhén hordoztattál, Krisztus Isten, / az angyalok dicséretét és a gyermekek hódolatát fogadtad, / kik kiálták néked: /’ Áldott vagy te, ki eljöttél Ádámot feltámasztani!

Ikosz:

Miután az alvilágot megkötözted, halhatatlan Krisztus, és a halált holttá tetted, a világot pedig föltámasztottad, a pálmaágakat tartó gyermekek győztesként magasztalnak téged, és ma ezt zengik neked: Hozsanna Dávid fiának, mert nem ölnek már meg egyetlen csecsemőt sem Mária gyermekéért, sőt egyedül téged feszítenek keresztre minden gyermekért és felnőttért. Nem bánt bennünket többé a kard, mert már a te oldaladat szúrta át a lándzsa. Ezért örvendezve mondjuk: Áldott vagy te, ki eljössz, hogy Ádámot újra életre hívd!

VII.

Ki Ábrahám ifjait a tűzből kiszabadítád, / és a kaldeusokat elveszítéd, / kiket az igazság igazságosan ért utol, /’ áldott vagy te, dicsőített Istene és Ura atyáinknak.

VIII.

Örvendezz Jeruzsálem, / Sion kedvelői ünnepeljetek, / mert közeledik az erők örökkévaló Ura, / hogy színétől áldással teljék meg a föld, és kiáltsa: / Minden teremtett művei az Úrnak, /’ áldjátok az Urat!

Ünnepi előének: (ÉK 313.oldal)

Magasztald / én lelkem / a vemhén ülő /’ Krisztus királyt!

IX.

Isten az Úr és megjelent nekünk, / készítsetek ünnepélyt, / és jöjjetek, magasztaljuk Krisztust / a pálmaágakkal és énekekkel, kiáltván: /’ Áldott, ki a mi Üdvözítő Urunk nevében jő!

DICSÉRETI SZTIHIRÁK (ÉK 313-314.OLDAL)

4. hang.

A nép sokasága lábaid elé terítette ruháit, Uram, / mások pedig faágakat metszettek / és azokat hordozták, / az elől menők és az őket követők kiáltozák mondván: / Hozsánna Dávid fiának, / áldott vagy, ki eljöttél, / és ismét távozol az Úr nevében.

Midőn a szent városba bemenni akartál Uram, / a fák ágait hordozta a nép kezeiben / téged énekelvén, ó mindenek Uralkodója, / és midőn a szamár vemhén láttak téged ülni, / úgy tekintettek, mintha kerubokon ültél volna, / s kiálták néked: / Hozsánna a magasságban, / áldott vagy, ki jössz, /’ és ismét eljövendő lész az Úr nevében.

Jertek, ó nemzetek, / jertek, ó népek, és lássátok most a mennyei Királyt, / ki egy szegényes szamár vemhén, / mint királyi trónon Jeruzsálembe vonul be. / Júda hitetlen és parázna nemzete / jöjj, és lásd meg azt, kit Izaiás próféta látott miérettünk testbe öltözve jönni, / hogy miként jegyzi el magának / az erényekben gazdag új Siont, / és félreveti az elítélt paráznát, / és miként gyűltek egybe a fényes menyegzőre / az ártatlan tisztaságú gyermekek, / dicsőítést hangoztatván nekik. / Kikkel mi is együtt énekelvén az angyali dicséneket mondjuk: / Hozsánna a magasságban /’ a mi irgalmas Urunknak.

Hogy az általános feltámadást / önként vállalt szenvedéseid előtt / mindnyájunknak hihetővé tedd, Krisztus Istenünk, / a négynapos halott Lázárt támasztottad föl / hatalmad által Betániában. / A vakoknak, Üdvözítőm, / mint világossághozó a látást adtad meg, / a szent városba pedig tanítványaiddal / szamár vemhének hátán vonultál be, / hogy – mint keruboktól hordozott – / a próféták jövendöléseit teljesítsd! / A zsidó gyermekek pálma és virágágakkal jöttek eléd. / Azért mi is szellemi pálmát és virágot viselve / hálatelten kiáltjuk neked: / Hozsánna a magasságban! /’ Áldott, ki az Úr nevében jő!

Dicsőség... most és... 6. hang. (ÉK 315.oldal)

Húsvét előtt hat nappal / megérkezvén Jézus Betániába, / tanítványai hozzájárultak mondván: / Uram, hol parancsolod, / hogy eledelre a húsvéti bárányt elkészítsük? / Ő pedig elküldte őket: / Menjetek a közelfekvő helységbe, / és találtok egy korsó vizet vivő embert, / kövessétek és mondjátok a ház urának, / a Mester üzeni: / Nálad fogom megülni /’ tanítványaimmal együtt a Pászka ünnepét.

Nagy dicsőítés (ÉK 37.oldal)

Tropár. 1. hang. (ÉK 316.oldal)

Az általános feltámadást / kínszenvedéseid előtt velünk elhitetni akarván, / Lázárt támasztottad föl halottaiból, Krisztus Istenünk. / Azért mi is, mint ama gyermekek, / a győzelem jelvényét viselve, / néked, mint a halál legyőzőjének kiáltjuk: /’ Hozsánna a magasságban, áldott, aki az Úr nevében jő.

A VIRÁGVASÁRNAPI SZENT LITURGIÁN

I. Antifona. (ÉK 315. oldal)

Szeretem, mert az Úr / meghallgatta könyörgésem szavát.

Az Istenszülő imái által, / Üdvözítő, üdvözíts minket!

Körülvettek engem a halál gyötrelmei, / és a pokol veszedelmei elértek engem. – Az Istenszülő... (Zsolt 114,1.3)

II. Antifona. (ÉK 316. oldal)

Hittem s azért szólottam, / de igen megaláztattam.

Üdvözíts minket Isten fia, / ki a vemhére felültél, énekelünk néked, / alleluja, alleluja, alleluja!

Mit adjak vissza az Úrnak / mindazokért, miket nekem adott? – Üdvözíts... (Zsolt 115,1.3)

Dicsőség... most és... Istennek egyszülött Fia...

III. Antifona

Adjatok hálát az Úrnak, mert jó, / mert örökkévaló az ő irgalmassága. (Zsolt 117,1)

Karvers.

Az általános feltámadást / kínszenvedéseid előtt velünk elhitetni akarván, / Lázárt támasztottad föl halottaiból, Krisztus Istenünk. / Azért mi is, mint ama gyermekek, / a győzelem jelvényét viselve, / néked, mint a halál legyőzőjének kiáltjuk: /’ Hozsánna a magasságban, áldott, aki az Úr nevében jő.

Bemeneti vers.

Áldott, aki az Úr nevében jő! / Isten az Úr és megvilágosít minket. (Zsolt 117,26.27)

Tropár. 1. hang.

Az általános feltámadást / kínszenvedéseid előtt velünk elhitetni akarván, / Lázárt támasztottad föl halottaiból, Krisztus Istenünk. / Azért mi is, mint ama gyermekek, / a győzelem jelvényét viselve, / néked, mint a halál legyőzőjének kiáltjuk: /’ Hozsánna a magasságban, áldott, aki az Úr nevében jő.

4. hang. (ÉK ٣١٧.oldal)

Veled temetkezvén el a keresztségben, Krisztus Istenünk, / a halhatatlan életre is / méltókká lettünk a te feltámadásod által; / miért is örömmel kiáltjuk: / Hozsánna a magasságban, /’ áldott, aki az Úr nevében jő.

Dicsőség... most és... Konták. 6. hang.

Ki az égben királyi széken, / a földön pedig a vemhén hordoztattál, Krisztus Isten, / az angyalok dicséretét és a gyermekek hódolatát fogadtad, / kik kiálták néked: /’ Áldott vagy te, ki eljöttél Ádámot feltámasztani!

PROKIMEN. 4. HANG.

Áldott, ki az Úr nevében jő! / Isten az Úr és megvilágosít minket. (Zsolt 117,26.27)

Valóban méltó helyett: Magasztald én lelkem... és a IX. irmosz (ÉK 313. oldal)

Áldozási vers.

Áldott, ki az Úr nevében jő! Isten az Úr és megvilágosít minket. Alleluja!

VIRÁGVASÁRNAP ESTE

URAM, TEHOZZÁD… UTÁN

8. hang. (ÉK ٣١٨.oldal)

Örvendj és vigadozz Sion városa, / ékeskedjél és örvendezz az Isten házának, / mert íme a te királyod jő igazságban, / ülvén a szamár vemhén, a gyermekek által ekképp dicsértetve: / Hozsánna a magasságban, / áldott vagy te, ki bírod az irgalom sokaságát, /’ könyörülj rajtunk.

Ma eljöve az Üdvözítő Jeruzsálembe, / hogy betöltse az Írást, / s mindnyájan ágakat vevének kezükbe, / és leteríték eléje ruháikat, / látván, hogy ez a mi Istenünk, / kinek a kerubok szüntelenül éneklik: / Hozsánna a magasságban, / áldott vagy te, ki bírod az irgalom sokaságát, /’ könyörülj rajtunk.

Ki a Kerubokon ülő / és a Szeráfok által dicsőített Isten vagy, / szamár vemhére ültél fel, / kit a gyermekek ugyan Istenhez illő hódolattal fogadtak, / ellenben a zsidók káromolának téged; / a nemzetek ellenséges indulatát pedig / a csökönyös vemhén való ülés jelképezé, / kik a hitetlenségből a hitre valának térítendők. / Dicsőség néked Krisztus, /’ ki egyedül vagy irgalmas és emberszerető.

Dicsőség…8. hang. (ÉK 318.oldal)

Örvendj és vigadozz Sion városa, / ékeskedjél és örvendezz az Isten házának, / mert íme a te királyod jő igazságban, / ülvén a szamár vemhén, a gyermekek által ekképp dicsértetve: / Hozsánna a magasságban, / áldott vagy te, ki bírod az irgalom sokaságát, /’ könyörülj rajtunk.

Most és… 8.hang

Ki a Kerubokon ülő / és a Szeráfok által dicsőített Isten vagy, / szamár vemhére ültél fel, / kit a gyermekek ugyan Istenhez illő hódolattal fogadtak, / ellenben a zsidók káromolának téged; / a nemzetek ellenséges indulatát pedig / a csökönyös vemhén való ülés jelképezé, / kik a hitetlenségből a hitre valának térítendők. / Dicsőség néked Krisztus, /’ ki egyedül vagy irgalmas és emberszerető.

KÖRMENET.

ENYHE VILÁGOSSÁGA… (ÉK. 111.OLDAL)

Enyhe világossága / a szent és boldog / és halhatatlan mennyei Atya / isteni dicsőségének, / Jézus Krisztus! / Eljövén a Napnak lenyugvásához, / és látván az esteli fényt, / áldjuk az Atyát / s a Fiút / és a Szentlélek Istent! / Mert te méltó vagy, / hogy minden időben / szent hangon énekeljünk tenéked, / Isten Fia, / ki éltet adsz a világnak; / miért is ez a világ /’ dicsőít téged.

PROKIMEN A SZOKÁSOS VASÁRNAPI.

Íme, most áldjátok az Urat, ti az Úr minden szolgái!

Elővers:

Kik az Úr házában álltok, a mi Istenünk házának tornácaiban.

ELŐVERSES SZTIHIRÁK

2. hang. (ÉK 319.oldal)

A zöldellő gallyakkal ékesített ünnepről, / Krisztus kínszenvedése üdvösséges titkának emlékéhez járuljunk / és lássuk, miként szenvedett önkéntesen érettünk, / és ő neki hálaérzettel teljes éneket ajánljunk / töredelmesen kiáltván: / Irgalomnak forrása / és üdvösségünk révpartja, /’ Urunk, dicsőség néked!

Elővers. 3. hang. Énekeljetek az Úrnak új éneket, / mert csodadolgokat cselekedett.

Rettenetes az élő Istennek kezeibe esni, / mert ő megítéli a gondolatokat / és a szívbeli érzelmeket, / azért senki se közeledjék Krisztushoz / kísértvén a szeplőtelen hitet, / hanem félelemmel és alázattal járuljunk hozzá, / hogy alkalmas segítség gyanánt /’ isteni malasztot és kegyelmet találjunk őnála.

Elővers. 7. hang. A föld minden határa látja a mi Istenünk szabadítását. (ÉK. 320.oldal)

Gonosz és parázna asszony, / ki férjed irányában hűtlen valál, / minek őrzöd a szövetséget, / melynek nem lettél örökösévé, / miért dicsekszel az Atyával, / kinek Fiát megtagadtad? / A prófétákat be nem fogadtad, / kik a fiú eljövetelét jövendölték; / legalább saját gyermekeid előtt szégyenülj meg, / kik így kiáltanak: / Hozsánna Dávid fiának, /’ áldott, aki az Úr nevében jő!

Dicsőség... 2.hang (ÉK 319.oldal)

A zöldellő gallyakkal ékesített ünnepről, / Krisztus kínszenvedése üdvösséges titkának emlékéhez járuljunk / és lássuk, miként szenvedett önkéntesen érettünk, / és ő neki hálaérzettel teljes éneket ajánljunk / töredelmesen kiáltván: / Irgalomnak forrása / és üdvösségünk révpartja, /’ Urunk, dicsőség néked!

Most és... 3.hang (ÉK 319.oldal)

Rettenetes az élő Istennek kezeibe esni, / mert ő megítéli a gondolatokat / és a szívbeli érzelmeket, / azért senki se közeledjék Krisztushoz / kísértvén a szeplőtelen hitet, / hanem félelemmel és alázattal járuljunk hozzá, / hogy alkalmas segítség gyanánt /’ isteni malasztot és kegyelmet találjunk őnála.

Most bocsásd el… (ÉK 115.oldal)

Tropár, 1. hang. (ÉK 116.oldal)

Üdvözlégy Istenszülő Szűz Mária, / malaszttal teljes, az Úr van teveled! / Áldott vagy te az asszonyok között, / és áldott a te méhednek gyümölcse, / mert szülted nekünk Krisztust, az Üdvözítőt, /’ a mi lelkünk szabadítóját!

Dicsőség...

Krisztus keresztelője, kérünk téged, / emlékezzél meg mindnyájunkról, / hogy megszabaduljunk gonoszságainkból; / mert neked adatott a kegyelem, /’ hogy imádkozzál érettünk!

Most és...

Könyörögjetek érettünk, szent apostolok, / próféták, vértanúk és minden szentek, / hogy megmeneküljünk minden bajtól és aggodalomtól, /’ mert ti vagytok Üdvözítőnk előtt a mi buzgó pártfogóink!

Table of Contents

Virágvasárnap